ఎర్రమట్టి కోర్టుకు అలవాటు పడేందుకు
యూరప్‌లో కొన్ని వారాలు గడిపా : సానియా
న్యూఢిల్లీ: ఫ్రెంచ్‌ ఓపెన్‌లో పోటీలు క్లేకోర్టులో జరుగుతాయని, ఎర్రమట్టి కోర్టుకు అలవాటు పడేందుకు యూరప్‌లో కొన్ని వారాలు గడిపానని భారత్‌ టెన్నీస్‌ క్రీడాకారిణి సానియా మీర్జా తెలిపారు. ఇది నా ఫేవరెట్‌ కోర్డు కాదని, కొత్త సహచరి యరోస్లావా స్వెదోవాతో బరిలోకి దిగుతున్నందున ప్రాక్టీస్‌లో బిజీ అయిపోయానన్నారు. ఒక కొత్త జోడీగా మేమిద్దరం ఒప్పటికే మంచి విజయాలు సాధించామన్నారు. కానీ అనూహ్యమైన ఓటమి మమ్మల్ని మరింత కష్టపడేలా చేసిందన్నారు. ఇప్పుడు మేం మా బలాలు ఏమిటో తెలుసుకుంటున్నామన్నారు. అది మాకు ఫ్రెంచ్‌ ఓపెన్‌లో ఉపయోగపడుతుందన్నారు. స్వావాకు నాకు ఎన్నోఏళ్ల అనుబంధం ఉందన్నారు. 2007లో బెంగుళూరు ఓపెన్‌ సెమీస్‌లో ఆమె నన్ను ఓడించి తొలి డబ్ల్యుటిఏ సింగిల్స్‌ టైటిల్‌ నెగ్గిందన్నారు. కానీ, ఆతర్వాత ఏడాది వింబుల్డన్‌లో ప్రతీకారం తీర్చుకున్నానన్నారు. డబుల్స్‌లోనూ ఇద్దరం చాలా సార్లు ప్రత్యర్థులుగా పోటీ పడ్డామన్నారు. మార్టినా హింగీస్‌తో కలిసి 2015 యూఎస్‌ ఓపెన్‌ డబుల్స్‌ ఫైనల్లో ష్వెదోవా- డెలాక్వాను ఓడించి టైటిల్‌ సాధించానన్నారు. కానీ, గతేడాది వింబుల్డన్‌ క్వార్టర్‌ ఫైనల్లో ష్వెదోవా మాకు చెక్‌ పెట్టిందన్నారు. అలాగే ష్వెదోవాతో కలిసి 2011లో కొంతకాలం ఆడానన్నారు. అప్పుడు మేం వాషింగ్టన్‌ డబ్ల్యుటిఎ టైటిల్‌ నెగ్గాం కానీ, అది జరిగి ఇప్పుడు ఎన్నో ఏళ్లు అయినట్లు అనిపిస్తుందన్నారు. గ్రాస్‌ కోర్టు ష్వెదోవా ఫేవరెట్‌. అందువల్ల సహజంగానే వింబుల్డన్‌లో మాకు ఎక్కువ అవకాశాలుంటాయి. కానీ, వ్యక్తిగతంగా మేమిద్దరం క్లే కోర్టులోనూ చెప్పుకొకే విజయాలు సాధించామ న్నారు. వేర్వేరు సహచరులతో ఫ్రెంచ్‌ ఓపెన్‌లో రన్నరప్‌గా నిలిచామన్నారు. రోలాండ్‌ గారోస్‌ ఎర్ర మట్టిలో మేం మరింత ముందుకెళ్లాలంటే కొంత అదృష్టం కూడా అవసరమని భావిస్తు న్నామన్నారు.